Document ID: /roh_data/filtered/fineweb-2-filterrobots_roh.jsonl.gz/50513

La staziun da l'eroport da Turitg è stada ord funcziun enfin radund las 08:30 la bun'ura. La raschun eran la plievgia intensiva e la granella dad ier saira. Tut tgi che vul sgular sto dentant vinavant quintar cun dapli temp per arrivar a l'eroport.
En la Bassa ed en il vest da la Svizra saja vegnì tar bler impediments dal traffic pervia da las malauras. Pertutgà ferm da malauras èn il Giura bernais e Basilea-champagna. En il chantun da Basilea-champagna sajan bleras vias vegnidas inundadas e serradas sco consequenza. Ils servetschs da salvament han survegnì varga 1'000 telefons.